**Informācija par nominācijas komisijas lēmumu**

**attiecībā uz padomes locekļu amatiem**

**valsts akciju sabiedrībā “Latvijas Loto”**

2016.gada 17.novembrī tika izveidota nominācijas komisija padomes locekļu atlasei valsts akciju sabiedrībā “Latvijas Loto” šādā sastāvā:

|  |  |
| --- | --- |
| Nominācijas komisijas vadītāja: | Ieva Braunfelde, Finanšu ministrijas Administrācijas vadītāja. |
| Nominācijas komisijas vadītājas vietniece: | Ringolds Beinarovičs – finanšu ministres biroja vadītājs; |
| Nominācijas komisijas locekļi: | Egīls Baldzēns, Latvijas Brīvo arodbiedrību savienības priekšsēdētājs;  Signe Birne – Izložu un azartspēļu uzraudzības inspekcijas priekšniece;  Vladislavs Vesperis – Pārresoru koordinācijas centra vadītāja vietnieks, Attīstības uzraudzības un novērtēšanas nodaļas vadītājs. |

Valsts akciju sabiedrības „Latvijas Loto” padomes locekļa/-es amata pretendentam (3 amata vietas) tika izvirzītas šādas pamatprasības:

1. akadēmiskā augstākā vai otrā līmeņa profesionālā augstākā izglītība inženierzinātnēs, vadībzinībā, finansēs, ekonomikā vai tiesību zinātnē;
2. vismaz viena kritērija izpilde no zemāk minētajiem vadības pieredzes kritērijiem:

* triju gadu pieredze vidējas kapitālsabiedrības valdes vai padomes locekļa amatā;
* vismaz triju gadu pieredze vadošā amatā institūcijā, kas atbildīga par politikas veidošanu;
* vismaz 10 gadu starptautiski atzīta pētniecības vai konsultāciju pieredze ar uzņēmuma darbību saistītā jomā vadošā akadēmiskā personāla amatā (asociētais profesors, profesors, vadošais pētnieks).

1. papildus vēlama pieredze lielu projektu vadībā;
2. izpratne par VAS “Latvijas Loto” darbības jomu – izložu un loteriju procesa organizēšanu;
3. izpratne par valsts kapitālsabiedrību darbību un to pārvaldi, biznesa ētikas pārzināšana, par kapitālsabiedrību finanšu vadības, risku vadības un iekšējā audita jautājumiem;
4. stratēģiskās plānošanas prasme, spēja veidot pozitīvas attiecības un uzņemties vadītāja lomu, lai nodrošinātu kapitālsabiedrības mērķu sasniegšanu, spēja noteikt mērķus un plānot savas darbības, formulēt viedokli, pieņemt lēmumus un uzņemties atbildību;
5. valsts valoda C līmeņa 1.pakāpē;
6. labas angļu valodas zināšanas tādā apjomā, kas ļauj brīvi lasīt un saprast drukātu tekstu, augstākā līmenī uzturēt dialogu, pārzinot profesionālo terminoloģiju, un brīvi sagatavot rakstisku tekstu. Papildus vēlams arī citu svešvalodu zināšanas;
7. atbilstība Publiskas personas kapitāla daļu un kapitālsabiedrību pārvaldības likuma 31.panta ceturtās daļas prasībām;
8. nevainojama reputācija.

Vispirms tika izvērtēti kandidātu iesniegtie dokumenti un to atbilstība izvirzītajām pamatprasībām, savukārt pēc kandidātu iesniegto dokumentu izvērtēšanas notika atlases intervijas (izvērtētas kandidāta kompetences, veicot kompetenču interviju, savukārt pēc kompetenču intervijas kandidāti tika aicināti uz interviju, kurā tika izvērtētas kandidāta zināšanas un piemērotība VAS “Latvijas Loto” padomes locekļa amatam).

Padomes locekļu amata kandidāti tika novērtēti, balstoties uz šādiem atlases kritērijiem:

|  |  |  |
| --- | --- | --- |
| Kritērijs | | Apakškritērija svars |
|
| 1.Valodu zināšanas | Angļu valodas zināšanas | 7 |
| Otras svešvalodas zināšanas | 2 |
| 2. Izglītība | *Augstākā izglītība* (apliecina ar iesniegto izglītības dokumentu) | 0 |
| *Vadības pieredze\** | |  |
| \* vērtē vienu no trim kritērijiem | vairāk kā triju gadu pieredze vidējas kapitālsabiedrības valdes vai padomes locekļa amatā | *15* |
| vairāk kā triju gadu pieredze vadošā amatā institūcijā, kas atbildīga par politikas veidošanu |
| ne mazāk kā 10 gadu starptautiski atzīta pētniecības vai konsultāciju pieredze ar uzņēmuma darbību saistītā jomā vadošā akadēmiskā personāla amatā (asociētais profesors, profesors, vadošais pētnieks) |
|  | *Papildu punkti* |  |
| vairāk kā piecu gadu pieredze vidējas kapitālsabiedrības valdes vai padomes locekļa amatā | 1 |
| vairāk kā piecu gadu pieredze vadošā amatā institūcijā, kas atbildīga par politikas veidošanu | 1 |
| vairāk kā 15 gadu starptautiski atzīta pētniecības vai konsultāciju pieredze ar uzņēmuma darbību saistītā jomā vadošā akadēmiskā personāla amatā (asociētais profesors, profesors, vadošais pētnieks) | 1 |
| Darba pieredze starptautiskā institūcijā vai kapitālsabiedrībā vadošā amatā | 2 |
| Vairāk kā trīs gadu pieredze |
| Pieredze lielu projektu vadībā | 1 |
| Vadīti vairāk kā 2 lieli projekti (projekta finansējums virs 10 miljoniem eur, ieviešanas termiņš - virs 2 gadiem, administrēšanā iesaistīto cilvēku skaits vairāk par 10) |
| Profesionālās zināšanas un kompetences | Izpratne par VAS "Latvijas loto" darbības jomām – izložu un loteriju procesu pārvaldībā, sniedzot pakalpojumus sociāli atbildīgā vidē, patērētāju un sabiedrības tiesību aizsardzības jomā | 10 |
| Izpratne par valsts kapitālsabiedrību pārvaldi, to darbību un biznesa ētiku | 15 |
| VAS "Latvijas Loto" attīstības redzējums par tās darbību un attīstības perspektīvām, sasniedzamajiem mērķiem | 15 |
| Kompetences |  |
| Kompetences (finanšu vadība, risku vadība un iekšējā audita vadība) |  |
| Finanšu vadība | 15 |
| Risku vadība |
| Iekšējā audita vadība |
| Kompetences (stratēģiskā plānošana, orientācija uz rezultātu sasniegšanu, spēja noteikt mērķus un plānot savas darbības, lēmumu pieņemšana un atbildība) | 15 |
| Stratēģiskās plānošanas prasme |
| Vadība – spēja veidot pozitīvas attiecības un uzņemties vadītāja lomu, lai nodrošinātu kapitālsabiedrības mērķu sasniegšanu |
| Spēja noteikt mērķus un plānot savas darbības |
| Lēmumu pieņemšana un atbildība |

Kopumā tika saņemti 19 pieteikumi uz padomes locekļu amata vietām. Pēc kandidātu iesniegto dokumentu un sākotnējā vērtējuma (izglītība, valodu zināšanas, pieredze) uz kompetenču intervijām tika virzīti 10 kandidāti, uz darba intervijām – 8 kandidāti.

Nominācijas komisija 2016.gada 22.decembra sēdē nolēma ieteikt kapitāla daļu turētāja pārstāvim apstiprināt VAS “Latvijas Loto” padomes locekļu amatos trīs kandidātus, kuri ieguva komisijas augstāko novērtējumu.

**Valsts kapitāla daļu turētāja pārstāvis ārkārtas akcionāru sapulcē pieņems gala lēmumu par komisijas ieteikto kandidātu iecelšanu vai noraidīšanu VAS “Latvijas Loto” padomes locekļu amatos.**